דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

21. כתב תביעה כנגד חברת הביטוח - גניבת רכב

בבית-המשפט השלום                                                                    ת"א ______

ב ____           

התובע:                
1. ____ ת.ז.____   
ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעת:

1. ____ בע"מ

מהות התביעה: כספית. 

סכום התביעה: ____ ש"ח.  

כתב תביעה

1. התובע היה בכל עת רלוונטית לתובענה זו הבעלים והמחזיק כדין, של  רכב מ.ר. ____ (להלן: "הרכב"). 

2. בכל הזמנים הרלבנטיים לתביעה זו ביטחה הנתבעת את הרכב בפוליסת ביטוח מקיף לתקופת ביטוח בת-תוקף נכון ליום ____.

*       (העתק פוליסת הביטוח מצ"ב כנספח א')

3. בתאריך  ____ או במועד סמוך לכך נגנב הרכב והשתלשלות העניינים עם הנתבעת ונציגיה אירעה כדלקמן:

א. 
ביום ____ טס התובע לחו"ל ואחותו הסיעה אותו לנתב"ג באמצעות הרכב.

ב. 
בחזרתה משדה התעופה החנתה אחות התובע את הרכב בסמוך לבית התובע  ברחוב ____ ב ____ הפעילה את אמצעי המיגון והשאירה את מפתחות הרכב בבית התובע.

ג. 
למחרת, ביום ____ הבחינה אשת התובע כי הרכב לא חונה במקום חנייתו וכי הוא נגנב. אשת התובע הודיע על הגניבה לתובע ולאחותו והיא נדרשה להודיע על הגניבה מיידית לסוכן הביטוח ואכן כך נעשה.

ד. 
לאחר שהתובע הגיע מחו"ל נחקר הוא ארוכות על-ידי חוקרי הנתבעת תוך האשמות שווא המתבססות על טעות פעוטה של התובע אשר מסר מתוך שני מפתחות שהיו לרכב מפתח אחד שאינו תואם וזאת מאחר והוא זוהה על-ידי התובע על-פי הסמל שהיה עליו (לבסוף נמצא המפתח התואם בבית והוא נמסר לנתבעת).

ה. 
הנתבעת דרשה מהתובע פלטי שיחות של הטלפון הנייד והטיחה בתובע האשמות נוספות לפיהן חייג לרכב הנגנב וניהל שיחה. מדובר בהאשמות בדויות ושקריות שאין להן כל אחיזה במציאות ופוגעות בשמו הטוב של התובע כבעל מפעל וכאיש עסקים. בדיעבד הוברר לנתבעת  כי אף האשמות אלו נבעו מטעות בחברת הסלולאר.
ו. 
לפשר התנהלותה של הנתבעת פנה התובע לסוכן הביטוח וזה הודיע לו כי הוא אמור לקבל את תגמולי הביטוח מיידית. משבושש הציק המיוחל להגיע נמסר לתובע על-ידי סוכן הביטוח כי יש לקיים פגישה בה יהיו נוכחים התובע, סוכן הביטוח ונציגת הנתבעת גב' ____. השניים הגיעו לפגישה והתובע סולק בבושת פנים בטענה כי לא סוכם שהפגישה לא  תערך בנוכחות התובע.

ז. 
לאחר שהתובע מסר את המפתח התואם ואת ההוכחה כי קיימת טעות בפלטי השיחות והעמיד את הנתבעת על טעותם הודיע לו סוכן הביטוח בשם הנתבעת כי לאחר "בחינת החומר" מסכימה הנתבעת לפצות את התובע בסך של ____ ש"ח בלבד כאשר שווי הרכב הינו ____ ש"ח. 

ח. 
לאחר שהתובע סירב להצעת הנתבעת  נתקבל מכתב דחיה מהנתבעת וזאת  בחלוף ארבעה חודשים מיום הגניבה בו  נמסר לתובע כי תביעתו נדחית מאחר ועולה חשד כבד לאמיתות  האירוע. ברי כי  טענה הינה חסרת שחר, אין בה דבר ואין בה שמץ של אמת והיא מוכחשת מכל וכל.  

4. אירוע הגניבה מהווה "מקרה ביטוח" לכל דבר ועניין וזאת בהתאם לתנאי הפוליסה והנתבעת מחוייבת לפצות התובע במלא תגמולי הביטוח המגיעים לו על-פי דין בעיקר כאשר התובע משתף פעולה באופן מלא עם הנתבעת, נציגיה וחוקריה.

5. התובע יטען סירובה של הנתבעת לתשלום מלא  תגמולי הביטוח בגין גניבת הרכב עומד בניגוד לחוזה הביטוח שנכרת ביניהם ובניגוד לחוק חוזה הביטוח,  התשמ"א-1981 ותקנותיו.

6. בניגוד לחוק חוזה הביטוח ובניגוד להוראות המפקח על הביטוח הנתבעת לא טרחה למסור לתובע את עמדתה תוך 30 יום מהגניבה מדוע הינה מסרבת לפצותו למרות שהיתה מחוייבת לשלם לו את תגמולי הביטוח תוך 30 יום מהגניבה. לפיכך יטען התובע כי הנתבעת  מנועה מלטעון כל טענה הדוחה את תביעתו לרבות הנימוקים המוכחשים האמורים במכתב הדחיה מטעם הנתבעת.

7. התובע יטען כי סירובה של הנתבעת לשלם לו את תגמולי הביטוח, להם הוא זכאי מכוח הפוליסה, נעשה בחוסר תום-לב, תוך התעלמות מחובת תום-הלב המוטלת עליה כמבטחת סבירה והוגנת.

8. התובע יטען כי בהתאם להנחיית המפקח על הביטוח המחייבת את חברות הביטוח מכוח חוק הפיקוח על עסקי ביטוח, התשמ"א-1981, הרי מבטחת שלא פירטה את כל נימוקי הדחיה בהזדמנות הראשונה - לא תוכל להעלות במועד מאוחר יותר נימוקים נוספים לדחיית התביעה. אשר-על-כן, במקרה זה, משהציעה הנתבעת סכום של ____ ש"ח ולא דחתה את התביעה בהזדמנות הראשונה, הרי שהיא מושתקת להעלות נימוק כלשהוא לדחיית התביעה  לרבות האמור במכתב הדחיה  הגם שזה נמסר בחלוף 4 חודשים מהגניבה.

9. התובע יטען כי מלבד הנזק שנגרם לו בגין גניבת הרכב הרי שהוא זכאי לפיצויים בעד כל נזק שנגרם וייגרם לו עקב הפרת חוזה הביטוח ותוצאותיו, נזקים אותם היה על הנתבעת לחזות ולצפות מראש כתוצאה מסתברת של ההפרה, וזאת בהתאם לסעיף 10 לחוק החוזים (תרופות בשל הפרת חוזה),  התשל"א-1970 או על-פי כל דין אחר, ובכלל זה הוצאות ניידות, אבדן הכנסות וכל נזק אחר שייגרם לתובע בשל הפרת חוזה הביטוח.

10. בשל סירובה של הנתבעת לשלם לתובע את תגמולי הביטוח כמתחייב, נגרמו וייגרמו לתובע נזקים רבים המוערכים בשלב זה בסך של -.____ ש"ח.

11. בית-המשפט מתבקש בהתאם לסמכותו על-פי סעיף 28א' לחוק חוזה הביטוח, לחייב את הנתבעת לשלם לתובע את תגמולי הביטוח בצירוף הצמדה וריבית מיוחדת, זאת לנוכח התעלמות הנתבעת מתנאי הפוליסה והפרת התחיבותה שלא בתום-לב, כמתחייב על-פי הפוליסה ועל-פי כל דין.

12. לאור המפורט לעיל זכאי התובע לקבל מאת הנתבעת את הסכומים הבאים:

א.
תגמולי ביטוח בגין שווי הרכב כמתחייב
בפוליסת הביטוח   


             -._____ ש"ח
ב.
הפסדים, הוצאות ניידות, עגמת נפש                       -._____
 ש"ח
ג.
ריבית והצמדה



             -._____
 ש"ח

סה"כ




           -._____
 ש"ח 

13. לבית-המשפט הנכבד הסמכות המקומית והעניינית לדון בתובענה בהתחשב בסכומה ובמקום עסקה של הנתבעת.

14. הנטען הינו במצטבר ו/או בהשלמה הכל לפי הקשר הדברים והדבקם.

15. אשר-על-כן ולאור האמור לעיל, מתבקש בית-המשפט לזמן את הנתבעת לדין ולחייבה לשלם לתובע סך של -.____ ש"ח בצירוף הפרשי הצמדה וריבית כדין, מיום הגשת התביעה ועד התשלום בפועל.

כמו-כן מתבקש בית-המשפט לחייב את הנתבעת בריבית מיוחדת בשיעור מקסימלי בהתאם לסעיף 28 א' לחוק חוזה הביטוח, התשמ"א-1981, וכן בהוצאות משפט, שכ"ט עו"ד ומע"מ כחוק.











___________

____, עו"ד

בא-כוח התובעת

